CELEX: 32004R1588
Language: sk
Date: 2004-09-10 00:00:00
Title: Nariadenie Komisie (ES) č. 1588/2004 z 9. septembra 2004, ktorým sa určuje maximálne zníženie dovozného cla pre cirok v rámci verejnej súťaže v zmysle nariadenia (ES) č. 238/2004

10.9.2004   
            
            
               SK
            
            
               Úradný vestník Európskej únie
            
            
               L 289/66
            
         
      NARIADENIE KOMISIE (ES) č. 1588/2004
   z 9. septembra 2004,
   ktorým sa určuje maximálne zníženie dovozného cla pre cirok v rámci verejnej súťaže v zmysle nariadenia (ES) č. 238/2004
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 zo dňa 29. septembra 2003 o spoločnej organizácii trhu s obilninami (1), a najmä na jeho článok 12 ods. 1,
   keďže:
   
               (1)
            
            
               Verejná súťaž na maximálne zníženie dovozného cla pre cirok v Španielsku bola otvorená nariadením Komisie (ES) č. 238/2004 (2).
            
         
               (2)
            
            
               V súlade s článkom 7 nariadenia Komisie (ES) č. 1839/95 (3), naposledy zmeneného a doplneného nariadením (ES) č. 2235/2000 (4), môže Komisia na základe postupu podľa článku 25 nariadenia (ES) č. 1784/2003 rozhodnúť o určení maximálneho zníženia dovozného cla. Pri tomto určení sa musia zohľadniť najmä kritériá uvedené v článkoch 6 a 7 nariadenia (ES) č. 1839/95. Vyhovie sa ktorémukoľvek účastníkovi verejnej súťaže, ktorého ponuka je na úrovni maximálneho zníženia dovozného cla alebo nižšia.
            
         
               (3)
            
            
               Na základe aplikácie vyššie uvedených kritérií na súčasnú situáciu trhu príslušnej obilniny sa maximálna zľava dovozného cla stanovuje na sumu uvedenú v článku 1.
            
         
               (4)
            
            
               Opatrenia uvedené v tomto nariadení sú v súlade s vyjadrením Riadiaceho výboru pre obilniny,
            
         PRIJALA TOTO NARIADENIE:
   Článok 1
   Pre ponuky doručené od 2. do 9. septembra 2004 v rámci verejnej súťaže podľa nariadenia (ES) č. 238/2004 sa maximálne zníženie dovozného cla pre cirok stanovuje na 34,28 EUR/t pre celkové maximálne množstvo 1 901 t.
   Článok 2
   Toto nariadenie nadobúda účinnosť dňa 10. septembra 2004.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 9. septembra 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. ES L 270, 21.10.2003, s. 78.
   
      (2)  Ú. v. ES L 40, 12.2.2004, s. 23.
   
      (3)  Ú. v. ES L 177, 28.7.1995, s. 4.
   
      (4)  Ú. v. ES L 256, 10.10.2000, s. 13.